### NN 96/2021 (1.9.2021.), Odluka o izmjenama i dopunama Odluke o informatičkim rješenjima za dostavu izvještaja kreditnih institucija u skladu s propisima Europske unije

HRVATSKA NARODNA BANKA

1744

Na temelju članka 21. Provedbene uredbe Komisije (EU) 2021/451 od 17. prosinca 2020. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća u pogledu nadzornog izvješćivanja institucija i stavljanju izvan snage Provedbene uredbe (EU) br. 680/2014 (Tekst značajan za EGP) (SL, L 97, 19. 3. 2021.), članka 6. Provedbene uredbe Komisije (EU) 2016/2070 od 14. rujna 2016. o provedbenim tehničkim standardima za predloške, definicije i informatička rješenja kojima se institucije koriste pri izvješćivanju Europskog nadzornog tijela za bankarstvo i nadležnih tijela u skladu s člankom 78. stavkom 2. Direktive 2013/36/EU Europskog parlamenta i Vijeća (Tekst značajan za EGP) (SL, L 328, 2. 12. 2016.), članka 6. Provedbene uredbe Komisije (EU) 2018/1624 od 23. listopada 2018. o utvrđivanju provedbenih tehničkih standarda u pogledu postupaka te standardnih obrazaca i predložaka za pružanje informacija za potrebe planova sanacije kreditnih institucija i investicijskih društava u skladu s Direktivom 2014/59/EU Europskog parlamenta i Vijeća i o stavljanju izvan snage Provedbene uredbe Komisije (EU) 2016/1066 (Tekst značajan za EGP) (SL, L 277, 7. 11. 2018.), članka 4. Provedbene uredbe Komisije (EU) 2021/453 od 15. ožujka 2021. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća u pogledu posebnih zahtjeva za izvješćivanje za tržišni rizik (Tekst značajan za EGP) (SL, L 89, 16. 3. 2021.), članka 3. Provedbene uredbe Komisije (EU) 2021/763 od 23. travnja 2021. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća i Direktive 2014/59/EU Europskog parlamenta i Vijeća u pogledu nadzornog izvješćivanja i javne objave minimalnog zahtjeva za regulatorni kapital i prihvatljive obveze (Tekst značajan za EGP) (SL, L 168, 12. 5. 2021.), članka 101. stavka 2. točke 6. i članka 290. točke 4. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.) te članka 43. stavka 2. točke 10. i članka 77. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O INFORMATIČKIM RJEŠENJIMA ZA DOSTAVU IZVJEŠTAJA KREDITNIH INSTITUCIJA U SKLADU S PROPISIMA EUROPSKE UNIJE

Članak 1.

U Odluci o informatičkim rješenjima za dostavu izvještaja kreditnih institucija u skladu s propisima Europske unije (»Narodne novine«, br. 9/2018. i 120/2018.) u članku 1. stavak 1. mijenja se i glasi:

»(1) Ovom se Odlukom pobliže uređuje:

1) informatičko rješenje za dostavu izvještaja iz Provedbene uredbe Komisije (EU) 2021/451 od 17. prosinca 2020. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća u pogledu nadzornog izvješćivanja institucija i stavljanju izvan snage Provedbene uredbe (EU) br. 680/2014 (Tekst značajan za EGP) (SL, L 97, 19. 3. 2021.; u nastavku teksta: Provedbena uredba Komisije (EU) 2021/451) koje kreditna institucija dostavlja Hrvatskoj narodnoj banci

2) obveza kreditne institucije da dostavlja izvještaje o financijskim informacijama iz članka 11. Provedbene uredbe Komisije (EU) 2021/451 i na nekonsolidiranoj osnovi

3) informatičko rješenje za dostavu izvještaja iz Provedbene uredbe Komisije (EU) 2016/2070 od 14. rujna 2016. o provedbenim tehničkim standardima za predloške, definicije i informatička rješenja kojima se institucije koriste pri izvješćivanju Europskog nadzornog tijela za bankarstvo i nadležnih tijela u skladu s člankom 78. stavkom 2. Direktive 2013/36/EU Europskog parlamenta i Vijeća (Tekst značajan za EGP) (SL, L 328, 2. 12. 2016.; u nastavku teksta: Provedbena uredba Komisije (EU) 2016/2070) koje kreditna institucija dostavlja Hrvatskoj narodnoj banci

4) informatičko rješenje za dostavu izvještaja iz Provedbene uredbe Komisije (EU) 2018/1624 od 23. listopada 2018. o utvrđivanju provedbenih tehničkih standarda u pogledu postupaka te standardnih obrazaca i predložaka za pružanje informacija za potrebe planova sanacije kreditnih institucija i investicijskih društava u skladu s Direktivom 2014/59/EU Europskog parlamenta i Vijeća i o stavljanju izvan snage Provedbene uredbe Komisije (EU) 2016/1066 (Tekst značajan za EGP) (SL, L 277, 7. 11. 2018.); u nastavku teksta: Provedbena uredba Komisije (EU) 2018/1624) koje kreditna institucija dostavlja Hrvatskoj narodnoj banci

5) informatičko rješenje za dostavu izvještaja iz Provedbene uredbe Komisije (EU) 2021/453 od 15. ožujka 2021. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća u pogledu posebnih zahtjeva za izvješćivanje za tržišni rizik (Tekst značajan za EGP) (SL, L 89, 16. 3. 2021.; u nastavku teksta: Provedbena uredba Komisije (EU) 2021/453) koje kreditna institucija dostavlja Hrvatskoj narodnoj banci

6) informatičko rješenje za dostavu izvještaja iz Provedbene uredbe Komisije (EU) 2021/763 od 23. travnja 2021. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća i Direktive 2014/59/EU Europskog parlamenta i Vijeća u pogledu nadzornog izvješćivanja i javne objave minimalnog zahtjeva za regulatorni kapital i prihvatljive obveze (Tekst značajan za EGP) (SL, L 168, 12. 5. 2021.; u nastavku teksta: Provedbena uredba Komisije (EU) 2021/763) koje kreditna institucija dostavlja Hrvatskoj narodnoj banci

7) informatičko rješenje za dostavu izvještaja iz Smjernica za izvješćivanje i objavljivanje informacija o izloženostima koje podliježu mjerama primijenjenima u okviru odgovora na krizu uzrokovanu bolešću COVID-19.«

Članak 2.

Članak 3. stavak 1. mijenja se i glasi:

»(1) Kreditna institucija dužna je dostavljati Hrvatskoj narodnoj banci izvještaje iz Provedbene uredbe Komisije (EU) 2021/451, Provedbene uredbe Komisije (EU) 2016/2070, Provedbene uredbe Komisije (EU) 2018/1624, Provedbene uredbe Komisije (EU) 2021/453 i Provedbene uredbe Komisije (EU) 2021/763 na način propisan Uputom o tehničkim rješenjima za dostavu izvještaja.«

Članak 3.

Članak 4. stavak 1. mijenja se i glasi:

»(1) Kreditna institucija dužna je za referentne datume iz članka 2. stavka 1. točaka (b), (c) i (d) i stavka 2. Provedbene uredbe Komisije (EU) 2021/451 dostavljati Hrvatskoj narodnoj banci izvještaje o financijskim informacijama iz članka 11. Provedbene uredbe Komisije (EU) 2021/451 i na nekonsolidiranoj osnovi prema rokovima iz članka 3. Provedbene uredbe Komisije (EU) 2021/451. Te izvještaje kreditna institucija dužna je dostavljati u skladu s pravilima iz članka 11. Provedbene uredbe Komisije (EU) 2021/451 tako da se ta pravila prilagode nekonsolidiranoj osnovi izvještavanja, a prema Uputi o tehničkim rješenjima za dostavu izvještaja.«

Članak 4.

Članak 6. mijenja se i glasi:

»Kreditna institucija dužna je nakon isteka svake poslovne godine sa stanjem na dan 31. prosinca prema stanju u poslovnim knjigama nakon provedene zakonske revizije, a u skladu s rokovima iz članka 163. Zakona o kreditnim institucijama, Hrvatskoj narodnoj banci dostaviti sljedeće izvještaje:

1) izvještaje o regulatornom kapitalu i kapitalnim zahtjevima iz članaka 5., 6., 7. i 8. Provedbene uredbe Komisije (EU) 2021/451, na nekonsolidiranoj i konsolidiranoj osnovi

2) izvještaje o financijskim informacijama na konsolidiranoj osnovi iz članka 11. Provedbene uredbe Komisije (EU) 2021/451

3) izvještaje o gubicima na temelju izloženosti osiguranih nekretninama iz članka 13. Provedbene uredbe Komisije (EU) 2021/451, na nekonsolidiranoj i konsolidiranoj osnovi

4) izvještaje o velikim izloženostima iz članka 14. Provedbene uredbe Komisije (EU) 2021/451, na nekonsolidiranoj i konsolidiranoj osnovi

5) izvještaje o financijskoj poluzi iz članka 15. Provedbene uredbe Komisije (EU) 2021/451, na nekonsolidiranoj i konsolidiranoj osnovi

6) izvještaje o stabilnim izvorima financiranja iz članka 17. Provedbene uredbe Komisije (EU) 2021/451, na nekonsolidiranoj i konsolidiranoj osnovi

7) izvještaje o opterećenosti imovine iz članka 19. Provedbene uredbe Komisije (EU) 2021/451, na nekonsolidiranoj i konsolidiranoj osnovi

8) izvještaje o pragovima iz članka 94. stavka 1. i članka 325.a stavka 1. Uredbe (EU) br. 575/2013 te izvještaje o alternativnom standardiziranom pristupu iz članaka 2. i 3. Provedbene uredbe Komisije (EU) 2021/453, na nekonsolidiranoj i konsolidiranoj osnovi

9) izvještaje o financijskim informacijama iz članka 4. ove Odluke na nekonsolidiranoj osnovi.«

Članak 5.

U cijelom tekstu Upute o tehničkim rješenjima za dostavu izvještaja, koja je sastavni dio Odluke o informatičkim rješenjima za dostavu izvještaja kreditnih institucija u skladu s propisima Europske unije, riječi »Provedbena uredba Komisije (EU) br. 680/2014« zamjenjuju se riječima »Provedbena uredba Komisije (EU) 2021/451«, u odgovarajućem padežu.

Članak 6.

U točki 3. Upute riječi »u prilogu XIV. Provedbene uredbe Komisije (EU) br. 680/2014 i prilogu III. Provedbene uredbe Komisije (EU) 2018/1624« zamjenjuju se riječima »u prilogu XIV. Provedbene uredbe Komisije (EU) 2021/451, prilogu III. Provedbene uredbe Komisije (EU) 2018/1624, prilogu III. Provedbene uredbe Komisije (EU) 2021/453 i prilogu III. Provedbene uredbe Komisije (EU) 2021/763.«.

Članak 7.

Točka 10. Upute mijenja se i glasi:

»10. Sadržaj izvještaja u obliku XML popunjava se prema prilozima iz Provedbene uredbe Komisije (EU) 2021/451, prilozima iz Provedbene uredbe Komisije (EU) 2016/2070, prilozima iz Provedbene uredbe Komisije (EU) 2018/1624, prilozima iz Provedbene uredbe Komisije (EU) 2021/453, prilozima iz Provedbene uredbe Komisije (EU) 2021/763, prilozima iz Smjernica Europskoga nadzornog tijela za bankarstvo (EBA/GL/2020/07) od 2. lipnja 2020. za izvješćivanje i objavljivanje informacija o izloženostima koje podliježu mjerama primijenjenima u okviru odgovora na krizu uzrokovanu bolešću COVID-19 i Upute za jedinstvenu primjenu Odluke o izvješćivanju o planovima financiranja.«

Članak 8.

U točki 13. Upute riječi »Provedbenom uredbom Komisije (EU) 2018/1624« zamjenjuju se riječima »Provedbenom uredbom Komisije (EU) 2018/1624, Provedbenom uredbom Komisije (EU) 2021/453, Provedbenom uredbom Komisije (EU) 2021/763«.

Članak 9.

Točka 22. Upute mijenja se i glasi:

»22. U polju (Oznaka izvješća) navodi se jedna od sljedećih oznaka koja obuhvaća određeni izvještajni skup:

1) »NP« za nekonsolidirani privremeni izvještaj koji obuhvaća izvještaje iz članaka 5., 6., 8., 13., 14., 15., 17. i 19. Provedbene uredbe Komisije (EU) 2021/451, članaka 2. i 3. Provedbene uredbe Komisije (EU) 2021/453 te izvještaje o financijskim informacijama iz članka 4. ove Odluke na nekonsolidiranoj osnovi

2) »KP« za konsolidirani privremeni izvještaj koji obuhvaća izvještaje iz članaka 7., 8., 11., 13., 14., 15., 17. i 19. Provedbene uredbe Komisije (EU) 2021/451 te članaka 2. i 3. Provedbene uredbe Komisije (EU) 2021/453

3) »NR« za nekonsolidirani revidirani izvještaj koji obuhvaća izvještaje iz članka 6. ove Odluke na nekonsolidiranoj osnovi

4) »KR« za konsolidirani revidirani izvještaj koji obuhvaća izvještaje iz članka 6. ove Odluke na konsolidiranoj osnovi

5) »MN« za mjesečni nekonsolidirani privremeni izvještaj koji obuhvaća izvještaje iz članka 16. Provedbene uredbe Komisije (EU) 2021/451

6) »MK« za mjesečni konsolidirani privremeni izvještaj koji obuhvaća izvještaje iz članka 16. Provedbene uredbe Komisije (EU) 2021/451

7) »FN« za godišnji nekonsolidirani izvještaj – planovi financiranja koji obuhvaćaju izvještaje iz članka 4. Odluke o izvješćivanju o planovima financiranja

8) »FK« za godišnji konsolidirani izvještaj – planovi financiranja koji obuhvaćaju izvještaje iz članka 4. Odluke o izvješćivanju o planovima financiranja

9) »AN« za nekonsolidirani izvještaj – dodatni likvidnosni nadzorni parametri koji obuhvaćaju izvještaje iz članka 18. Provedbene uredbe Komisije (EU) 2021/451

10) »AK« za konsolidirani izvještaj – dodatni likvidnosni nadzorni parametri koji obuhvaćaju izvještaje iz članka 18. Provedbene uredbe Komisije (EU) 2021/451

11) »BN« za godišnji nekonsolidirani izvještaj – referentni portfelj koji obuhvaća izvještaje iz članka 1. Provedbene uredbe Komisije (EU) 2016/2070

12) »BK« za godišnji konsolidirani izvještaj – referentni portfelj koji obuhvaća izvještaje iz članka 1. Provedbene uredbe Komisije (EU) 2016/2070

13) »IN« za godišnji nekonsolidirani izvještaj – referentni portfelj IMV koji obuhvaća izvještaje iz članka 1. Provedbene uredbe Komisije (EU) 2016/2070

14) »IK« za godišnji konsolidirani izvještaj – referentni portfelj IMV koji obuhvaća izvještaje iz članka 1. Provedbene uredbe Komisije (EU) 2016/2070

15) »RN« za godišnji nekonsolidirani izvještaj – planovi sanacije koji obuhvaćaju izvještaje iz članka 4. Provedbene uredbe Komisije (EU) 2018/1624

16) »RK« za godišnji konsolidirani izvještaj – planovi sanacije koji obuhvaćaju izvještaje iz članka 4. Provedbene uredbe Komisije (EU) 2018/1624

17) »CN« za nekonsolidirani izvještaj – COVID-19 koji obuhvaća izvještaje iz Priloga I. Smjernica za izvješćivanje i objavljivanje informacija o izloženostima koje podliježu mjerama primijenjenima u okviru odgovora na krizu uzrokovanu bolešću COVID-19

18) »CK« za konsolidirani izvještaj – COVID-19 koji obuhvaća izvještaje iz Priloga I. Smjernica za izvješćivanje i objavljivanje informacija o izloženostima koje podliježu mjerama primijenjenima u okviru odgovora na krizu uzrokovanu bolešću COVID-19

19) »TN« za nekonsolidirani izvještaj – MREL koji obuhvaća izvještaje iz članka 3. Provedbene uredbe Komisije (EU) 2021/763

20) »TK« za konsolidirani izvještaj – MREL koji obuhvaća izvještaje iz članka 4. Provedbene uredbe Komisije (EU) 2021/763 i

21) »IM« za nekonsolidirani izvještaj – obuhvaća obavijesti o nepraktičnosti ugovornog priznavanja bail-ina.«

Članak 10.

U točki 23. Upute riječi »Odlukom o sadržaju revizije u kreditnim institucijama« zamjenjuju se riječima »Odlukom o odbijanju godišnjih financijskih izvještaja kreditnih institucija i sadržaju revizije za potrebe Hrvatske narodne banke«.

Članak 11.

Točka 24. Upute mijenja se i glasi:

»24. Za oznake izvješća »NP« i »NR« u datotekama XML izvještajne institucije dostavljaju oznake izvještaja F 40.01 i F 40.02, dok za oznaku »MN« dostavljaju oznaku izvještaja C 77.00 na način definiran točkom 18. ove Upute.«

Članak 12.

U točki 28. Upute riječi »Provedbene uredbe Komisije (EU) br. 680/2014, Provedbene uredbe Komisije (EU) br. 2016/2070 i Provedbene uredbe Komisije (EU) 2018/1624« zamjenjuju se riječima »Provedbene uredbe Komisije (EU) 2021/451, Provedbene uredbe Komisije (EU) 2016/2070, Provedbene uredbe Komisije (EU) 2018/1624, Provedbene uredbe Komisije (EU) 2021/453, Provedbene uredbe Komisije (EU) 2021/763«.

Članak 13.

Točka 43. Upute mijenja se i glasi:

»43. Niz znakova navodi se do najviše 1024 znaka prema tehničkoj definiciji (npr. pri upisu oznake identifikacije, naziva, rejtinga, komentara ili druge oznake). Ako se u polje upisuje identifikacijska oznaka za institucije i društva za osiguranje, prioritet pri navođenju ima unos identifikatora Legal Entity Identifier (u nastavku teksta: LEI), a ako on nije poznat, upotrebljavaju se nacionalne identifikacijske oznake pravnog subjekta. Pritom prioritet pri navođenju ima unos OIB-a, a ako on nije poznat, upotrebljavaju se ostale identifikacijske oznake (matični broj koji dodjeljuje DZS ili interni evidencijski broj koji je dodijelila izvještajna institucija). Ako vrijednost pozicije nije poznata, u izvještaj se upisuje »Null« ili alfanumerička oznaka » – « (minus).«.

Članak 14.

Točka 45. Upute mijenja se i glasi:

»45. Ključ se navodi pri upisivanju oznake do najviše 1024 znaka koja je jedinstveni identifikator za svaki redak varijabilnog izvještaja prema tehničkoj definiciji. Ako se u polje upisuje identifikacijska oznaka za institucije i društva za osiguranje, prioritet pri navođenju ima unos LEI-ja, a ako on nije poznat, upotrebljavaju se nacionalne identifikacijske oznake pravnog subjekta. Pritom prioritet pri navođenju ima unos OIB-a, a ako on nije poznat, upotrebljavaju se ostale identifikacijske oznake (matični broj koji dodjeljuje DZS ili interni evidencijski broj koji je dodijelila izvještajna institucija).«

Članak 15.

Tablica 1. iza točke 46. Upute mijenja se i glasi:

|  |  |  |  |  |  |
| --- | --- | --- | --- | --- | --- |
| Broj | XML polje | Naziv polja | Tip polja | Duljina polja | Sadržaj polja |
| Zaglavlje (prvi slog) | | | | | |
| 1. | MBR | Kreditna institucija MBR | N | 8 | Matični broj koji dodjeljuje Državni zavod za statistiku |
| 2. | DatumStanja | Datum stanja | D | 8 | gggg-mm-dd |
| 3. | OznakaIzvjesca | Oznaka izvješća | AN | 2 | NP, KP, NR, KR, MN, MK, FK, FN, AN, AK, BN, BK, IN, IK, RN, RK, CN, CK, TN, TK, IM |
| 4. | OdgovornaOsoba | Ime osobe | AN | 50 | Ime odgovorne osobe |
| 5. | Telefon | Telefon | AN | 30 | Telefon za kontakt |
| 6. | E-mail | Elektronička pošta | AN | 50 | E-adresa za kontakt |
| 7. | OIB | OIB kreditne institucije | N | 11 | OIB |
| 8. | Napomena | Napomena | AN | 100 | Napomena |
| Izvještaj (ostali slogovi) | | | | | |
| Broj | XML polje | Naziv polja | Tip polja | Duljina polja | Sadržaj polja |
| 1. | Izvjestaj | Oznaka izvještaja | AN | 12 | Oznaka za izvještaj prema tehničkoj definiciji |
| 2. | Parametar | Parametar | AN | 256 | Oznaka za parametar prema tehničkoj definiciji |
| 3. | Tag | Tag | AN | 8 | Oznaka za tag prema Uputi |
| 4. | Vrijednost | Vrijednost | AN | 1024 | Vrijednost prema Uputi |

Članak 16.

Točka 47. Upute mijenja se i glasi:

»47. Sadržaj kontrola izvještaja iz Provedbene uredbe Komisije (EU) 2021/451, Provedbene uredbe Komisije (EU) 2016/2070, Provedbene uredbe Komisije (EU) 2018/1624, Provedbene uredbe Komisije (EU) 2021/453, Provedbene uredbe Komisije (EU) 2021/763, izvještaja iz članka 4. stavka 1. Odluke o izvješćivanju o planovima financiranja i Smjernica Europskoga nadzornog tijela za bankarstvo (EBA/GL/2020/07) od 2. lipnja 2020. za izvješćivanje i objavljivanje informacija o izloženostima koje podliježu mjerama primijenjenima u okviru odgovora na krizu uzrokovanu bolešću COVID-19 u skladu je s validacijskim pravilima iz tehničke definicije.«

Članak 17.

Točka 57. podtočka 2. Upute mijenja se i glasi:

»2) OZNAKAIZVJ: oznaka izvješća u datoteci (oznake »NP« ili »KP« ili »MN« ili »MK« ili »NR« ili »KR« ili »FN« ili »FK« ili »AN« ili »AK« ili »BN« ili »BK« ili »IN« ili »IK« ili »RN« ili »RK« ili »CN« ili »CK« ili »TN« ili »TK« ili »IM«)«.

Članak 18.

Ova Odluka stupa na snagu osmoga dana od dana objave u »Narodnim novinama«.

O. br. 217-091/08-21/BV
 Zagreb, 24. kolovoza 2021.

Guverner
 Boris Vujčić, v. r.